ໄຕ້ຝຸ່ນວົງຟົງ ພັດຖະຫຼົ່ມ ພາກຕາເວັນອອກ ຂອງຟິລິບປີນ
ໄຕ້ຝຸ່ນວົງຟົງ ທີ່ມີລົມແຮງ 150 ກິໂລແມັດຕໍ່ຊົ່ວໂມງ ແລະແຮງສຸດເຖິງ 185 ກິໂລແມັດຕໍ່ຊົ່ວໂມງນັ້ນ ພັດເຂົ້າຖະຫຼົ່ມ ພາກຕາເວັນອອກຂອງຟິລິບປີນ ໃນວັນພະຫັດວານນີ້.  
ໄຕ້ຝຸ່ນຂະໜາດແຮງຫົວນຶ່ງ ພັດເຂົ້າຖະຫຼົ່ມທາງພາກຕາເວັນອອກຂອງຟິລິບປີນ ໃນວັນ ພະຫັດວານນີ້ ໃນຂະນະທີ່ໄສ້າງຄວາມສັບສົນ ໃຫ້ແກ່ພວກເຈົ້າໜ້າທີ່ ທີ່ພະຍາຍາມຈະ ຍົກຍ້າຍປະຊາຊົນຫຼາຍສິບພັນຄົນ ທີ່ຖືກແຍກໃຫ້ຢູ່ຢ່າງໂດດດ່ຽວເພື່ອປ້ອງກັນການ ແຜ່ລະບາດຂອງໂຄວິດ-19 ໄຕ້ຝຸ່ນວົງຟົງ (Vongfong) ທີ່ມີລົມແຮງ 150 ກິໂລແມັດຕໍ່ຊົ່ວໂມງ ແລະແຮງສຸດເຖິງ 185 ກິໂລແມັດຕໍ່ຊົ່ວໂມງນັ້ນ ໄດ້ພັດເຂົ້າຖະຫຼົ່ມແຂວງຊາມາ ທີ່ຕັ້ງຢູ່ ທາງພາກເໜືອ ດ້ວຍລົມແຮງ ແລະມີຝົນຕົກໜັກ ອົງການຂ່າວເອພີ (AP) ລາຍງານວ່າ ຜູ້ປົກຄອງແຂວງທ່ານເອດວິນ ອົງຈວນ ໄດ້ຮ້ອງ ຂໍໃຫ້ນຳໃຊ້ອາຄານໂຮງຮຽນເຖິງສອງເທົ່າ ເປັນບ່ອນຫລົບໄພສຳລັບພວກຊາວບ້ານປະມານ 80,000 ຄົນຜູ້ທີ່ຖືກບັງຄັບໃຫ້ຍົກຍ້າຍອອກຈາກບ່ອນ ທີ່ມີຄວາມສ່ຽງສູງ ຢູ່ ຕາມໝູ່ບ້ານຊາຍຝັ່ງ ຄວາມແອອັດຢູ່ບ່ອນລີ້ໄພສຸກເສີນເປັນພາບທີ່ເຫັນກັນຢູ່ເລື້ອຍໆຕາມໝູ່ເກາະ ຖືກພັດ ຖະຫຼົ່ມໂດຍໄຕ້ຝຸ່ນແລະລົມພາຍຸເຖິງ 20 ຫົວ ໃນແຕ່ລະປີແລະນອກນັ້ນຍັງປະສົບກັບ ພູໄຟລະເບີດ ແລະແຜ່ນດິນໄຫວ ຢູ່ເປັນປະຈຳ ມີການພະຍາກອນວ່າ ລົມພາຍຸຫົວນີ້ຈະພັດໄປທາງພາກຕາເວັນຕົກສຽງເໜືອ ແລະພັດ ຖະຫຼົ່ມຂ້າມບ່ອນທີ່ມີປະຊາຊົນອາໄສຢູ່ຢ່າງໜາແໜ້ນທາງພາກຕາເວັນ ອອກຂອງບັນ ດາແຂວງແລະມືອງຕ່າງໆຮວມທັງນະຄອນຫຼວງມະນີລາກ່ອນຈະ ອອກໄປຈາກພາກ ເໜືອຂອງປະເທດໃນວັນອາທິດຈະມາເຖິງນີ້ ໄຕ້ຝຸ່ນວົງຟົງ ແມ່ນຊື່ລົມພາຍຸຫົວທຳອິດ ທີ່ພັດເຂົ້າຖະຫຼົ່ມຟິລິບປີນໃນປີນີ້